lflage/wiki-talks huggingface dataset:
Keskustelu:Lazare Carnot

message: Ehdotan lupaavaksi. --Hartz (keskustelu) 21. marraskuuta 2018 kello 18.03 (EET)
replies: text: Käy mikäli noihin lähdepyyntöihin vastataan. --Ukas (keskustelu) 22. marraskuuta 2018 kello 09.30 (EET)

text: Varmaan kelpaa lupaavaksi nykyisellään. Artikkeliin olisi kuitenkin kiva saada enemmän asiaa Carnot’n saavutuksista matemaatikkona. En-wikin artikkelin perusteella hän ilmeisesti julkaisi ennen vallankumousta myös merkittäviä mekaniikkaa ja konetekniikkaa käsitteleviä teoksia. --Risukarhi (keskustelu) 22. marraskuuta 2018 kello 12.44 (EET)

text: Kai tämä menee. --Sblöbö (keskustelu) 22. marraskuuta 2018 kello 14.45 (EET)

text: En nyt viitsi vastustaa, mutta tuo matemaattinen ura on kyllä varsin ohimennen mainittu (jos siinä tosiaan on jotain merkittävää mainitsemista, kuten artikkeli vähän antaa ymmärtää). --PtG (keskustelu) 22. marraskuuta 2018 kello 17.48 (EET)
Merkitsen. --PtG (keskustelu) 25. marraskuuta 2018 kello 19.22 (EET)
</div>
thread_title: Lupaava artikkeli -ehdotus
Keskustelu:Yrityksen saattohoito

message: Ehdotan lupaavaksi. --Hartz (keskustelu) 22. marraskuuta 2018 kello 09.50 (EET)
replies: text: Artikkelin ensimmäisestä lauseesta "Yrityksen saattohoito on harmaan talouden muoto, jossa vastaanotetaan konkurssiin ajautuva yritys." herää itsellä kysymys, että mitä tuo vastaanottaminen tarkoittaa? Lisäksi jos saisi selvennystä mikä/kuka on saattohoitaja? Eli onko yritys vai yksityinen henkilö? Onko ollut mukana konkurssi yrityksen toiminnassa vai ulkopuolinen toimija?--IJuhiz (keskustelu) 23. marraskuuta 2018 kello 22.14 (EET)

text: Artikkelia ei ole kukaan kehittämässä. Arkistoidaan. --PtG (keskustelu) 17. joulukuuta 2018 kello 19.13 (EET)
</div>
thread_title: Lupaava artikkeli -ehdotus
Keskustelu:Sosiaalinen luottoluokitusjärjestelmä

message: Ehdotan lupaavaksi. --Hartz (keskustelu) 22. marraskuuta 2018 kello 11.10 (EET)
replies: text: Viitemallineet tulisi ainakin vaihtaa suomenkielisiksi. --Sblöbö (keskustelu) 22. marraskuuta 2018 kello 14.31 (EET)

text: Kaikenlaista sitä onkin. Tällaisen järjestelmän yhteiskunnallisia vaikutuksia ja siitä käytyä keskustelua tulisi käsitellä laajemmin. --Ukas (keskustelu) 23. marraskuuta 2018 kello 06.17 (EET)

text: Tuolla on myös turhia yhden virkkeen mittaisia kappaleita, ei sellaisia tarvitse. --Sblöbö (keskustelu) 23. marraskuuta 2018 kello 08.39 (EET)

text: Pari lisäystä voisi tarvita: Historiassa mainitaan nyt vain vuoden 2010 pilotti. Mitä sen jälkeen on tapahtunut? Järjestelmän datalähteet -osio on varmasti puutteellinen. Data tulisi vain polkupyöriltä? --PtG (keskustelu) 23. marraskuuta 2018 kello 21.15 (EET)
Ei ilmeisesti kannatusta tai intoa korjata. Arkistoin pois. J.K Nakkila (keskustelu) 19. joulukuuta 2018 kello 02.38 (EET)
</div>
thread_title: Lupaava artikkeli -ehdotus
Keskustelu:Redi (kauppakeskus)

message: Onko tuo "kantakaupungin suurin" yritysten lukumäärän perusteella? Kampissa on neliöitä tuplamäärä Rediin verrattuna.--137.163.19.99 22. marraskuuta 2018 kello 16.16 (EET)
replies: text: Kampissa vuokrattava kokonaispinta-ala yhteensä 44 363 m2 ja Redissä 63 000 m2. Eli ilmeisesti vuokrattavan pinta-alan mukaan. --Hartz (keskustelu) 26. marraskuuta 2018 kello 19.07 (EET)
Artikkeliin ilmeisesti kuuluvaa, kun nyt "jättiyllätyksenä" (uutisen mukaan) uusi Big Brother rakennetaan kesällä Redin yhteyteen? 109.240.254.103 10. huhtikuuta 2019 kello 07.03 (EEST)

message: Ehdotan lupaavaksi. Tätä on työstetty ja perusasiat pitäisi löytyä artikkelista. --Hartz (keskustelu) 14. lokakuuta 2019 kello 09.44 (EEST)
replies: text: En nyt tiedä, en kannata tätäkään Hartzin ehdotusta. Rakenteeltaan sekava artikkeli, jossa yksittäisiä, sirpalemaisia lauseita. Kiinnostaisi myös tietää taustoista, eli esim. milloin tällainen päätettiin rakentaa ja miksi. --Sblöbö (keskustelu) 14. lokakuuta 2019 kello 21.16 (EEST)

text: Historia-osio on irrallista silppua, ja Sblöbön kommentissa mainitut taustat kaipaisivat avaamista. En kannata tällä erää. --Msaynevirta (k · m) 20. lokakuuta 2019 kello 14.45 (EEST)

text: Samaa mieltä kuin edelliset. Kaipaa vielä kohennusta. Accept-Finland (keskustelu) 22. lokakuuta 2019 kello 16.14 (EEST)

text: Ei kannatusta eikä ehdottaja ole ilmeisesti kehittämässä artikkelia. Arkistoon. --PtG (keskustelu) 29. lokakuuta 2019 kello 21.39 (EET)
</div>
thread_title:  Lupaava artikkeli -ehdotus
Keskustelu:Citycon

message: 31 vai 51? Iivarius (keskustelu) 23. marraskuuta 2018 kello 13.58 (EET)
Tuossa Iivarius tarkoittanee, että artikkelin johdannossa lukee "...yhtiön omistuksessa tai hallinnassa on yhteensä 51 kauppakeskusta." Sitten alempana olevassa osiossa lukee "Citycon omistaa tai johtaa kaikkiaan 31 kauppakeskusta...". Katselin lähteitä. Ensimmäisestä en jaksanut selata mutta toisessa (jonka wikilähdeluettelon numero on 4) löytyy Cityconin sivuilta, että "...Citycon omistaa 41 kauppakeskusta ja yhden muun liikekiinteistön." Uusi kysymys kuuluukin: 31 vai 41 vai 51? --Pxos (keskustelu) 21. joulukuuta 2018 kello 11.50 (EET)
replies: text: Tuota voi yrittää selvittää jaoilla: Suomessa vai koko maailmassa, kokonaan vai osittain (osaomistaja). --Hartz (keskustelu) 21. joulukuuta 2018 kello 11.58 (EET)
thread_title:  Kauppakeskusten lukumäärä 

message: Taulukossa on mainittu kauppakeskusten vieralijamääriä ja pinta-aloja. Vierailijamäärät on toisissa maissa jopa vuodelta 2013, uusimmassa vuodelta 2018. Voisikohan taulukon tietoja vähän karsia? Lähdettä näihin tietoihin ei ole annettu. Jjanhone (keskustelu) 15. kesäkuuta 2020 kello 10.58 (EEST)
Poistin pinta-alat ja vierailijamäärät. Muuttuvaa tietoa, jota ei liene järkevää pitää ajan tasalla Wikipedissa.Jjanhone (keskustelu) 15. kesäkuuta 2020 kello 11.52 (EEST)
thread_title: Taulukko?
Keskustelu:Henri Guisan

message: Lisäsin toisen kuolinpaikka ja -aikatiedon (7.4.1960, Pully), lähteenä Historisches Lexikon der Schweiz (HLS). Lienee uskottavampi kuin britannialainen lähde. Olkoon molemmat tiedot toistaiseksi. --Huhdanjo (keskustelu) 23. marraskuuta 2018 kello 20.10 (EET)
replies: text: Poistin alkuperäisen, kaksi eri kuolinaikaa peräkkäin näytti oudolta. Jos halutaan ilmoittaa molemmat, ne kannattaisi mieluummin kirjoittaa muotoon "7. tai 8. huhtikuuta" jne. Jos toinen tieto on selkeästi luotettavampi, toisen voi mainita vaikka alaviitteessä huomautuksena. --Risukarhi (keskustelu) 23. marraskuuta 2018 kello 20.41 (EET)
thread_title:  Kuolinpäivä ja -paikka
Keskustelu:Mimorium

message: Ainakaan Discogs ei tunnista yhtyeen albumin julkaisseelta Heaten Tribesilta muita julkaisuja, eli kyseessä lienee niin kutsuttu omakustanne. Ei kuulune tietosanakirjaan, mainos. --Vilhokki (keskustelu) 24. marraskuuta 2018 kello 17.00 (EET)
tarkemmin kuin katsot löytyy muitakin julkaisuja. https://www.discogs.com/label/1043035-Heathen-Tribes ja toisin kuin väität kyseessä ei ole omakustanne eikä mainos. --Azerate666 (keskustelu) 26. marraskuuta 2018 kello 10.21 (EET)
replies: text: Okei, eli tuossa oli virheellistä tietoa. Onkos riippumattomia lähteitä tarjota, esim. arvioita Infernossa, Soundissa, Metalliluolassa tms.? --Vilhokki (keskustelu) 26. marraskuuta 2018 kello 17.51 (EET)
löytyy kotimaisista medioista esim. https://www.inferno.fi/arviot/hyvaa-ja-helposti-toistoja-keraavaa-kuunneltavaa-arviossa-mimorium/ https://kaaoszine.fi/kotimainen-black-metal-kokoonpano-mimorium-laajenee-viisihenkiseksi/ http://metalliluola.fi/mimorium-incipit-chaos-arvio/ https://kaaoszine.fi/itseilmaisu-ja-ajatusten-jakaminen-kaiken-lahtokohtana-haastattelussa-pieksamakelainen-mimorium/ ulkomailta esim. https://obscuro.cz/recenze-mimorium-incipit-chaos/ http://occultblackmetalzine.blogspot.com/2018/02/mimoriumincipit-chaosheathen-tribes2018.html 
 --Azerate666 (keskustelu) 26. marraskuuta 2018 kello 18.49 (EET)

text: Hyvältä näyttää! Näitä lähteitä voisi käyttää myös myös itse artikkelissa, jotta wikimerkittävyys tulisi selväksi heti kättelyssä. Aihe on selvästikin tietosanakirjamerkittävä. --Vilhokki (keskustelu) 26. marraskuuta 2018 kello 19.16 (EET)
thread_title:  Merkittävyys
Keskustelu:Paradise (Kalifornia)

message: Sivu kaipaa vielä tietolaatikon, jota en vielä osannut tehdä.--Wurstimakkara (keskustelu) 25. marraskuuta 2018 kello 00.59 (EET)
replies: text: Lisäsin sellaisen. --Tappinen (keskustelu) 25. marraskuuta 2018 kello 01.06 (EET)
thread_title:  Kaupungin tietolaatikko
Keskustelu:Uunsi

message: Kielilinkki englanninkieliseen artikkeliin on väärä. Tämä uunsi on hajuste, EN-artikkelin Uunsi on kaupunki. En osaa korjata. 84.248.219.92 25. marraskuuta 2018 kello 14.08 (EET)
Lisäsin linkin, mutta en osannut lisätä enkunkieliseen wikipediaan linkkiä suomenkieliseen. Joku vois sen vielä tehdä.
--Ee1518 (keskustelu) 31. joulukuuta 2018 kello 21.34 (EET)
replies: text: Kyllä se sinne jossain vaiheessa ilmestyy, nyt kun wikidatakohde on oikein.--MAQuire (keskustelu) 31. joulukuuta 2018 kello 21.37 (EET)
thread_title:  Kielilinkki
Keskustelu:Siilijärvi

message: Voisiko tämän muuttaa vain nimelle Siilijärvi ilman Sastamala-tarkennetta? --Höyhens (keskustelu) 26. marraskuuta 2018 kello 06.46 (EET)
replies: text: Varmaan voisi, koska Kansalaisen karttapaikassa on kaksi Siilijärveä (toinen on Jämsässä). En tosin tiedä, onko Siilijärvellä muita merkityksiä.--J Hokkanen (keskustelu) 26. marraskuuta 2018 kello 09.22 (EET)
replies: text: :Muutetaan toistaiseksi; pitänee muuttaa mallineestakin ettei olisi noita viittaavia sivuja noin paljon. --Höyhens (keskustelu) 26. marraskuuta 2018 kello 11.00 (EET)
replies: text: ::No joo, vaihdettu on. Jos tämä Jämsän tapaus tulee eteen, katsotaan sitten erikseen. --Höyhens (keskustelu) 26. marraskuuta 2018 kello 11.19 (EET)
replies: text: :::Jämsän järvi on lampimainen järvi metsien kätköissä. Tämä on Uotsolan taajamassa sijaitseva järvi ja on tunnettu.--J Hokkanen (keskustelu) 26. marraskuuta 2018 kello 11.46 (EET)
replies: text: ::::Joo, tsekkasin itsekin sen karttapaikasta. Onpas pieni. Mutta katsotaan tuonnempana, joska katsotaan merkittäväksi. --Höyhens (keskustelu) 26. marraskuuta 2018 kello 11.48 (EET)
thread_title:  Hakusana
Keskustelu:Versace Henrik

message: Säilytettävä Saanut laajaa julkisuutta esimerkiksi Rumbassa (1, 2, 3, 4, 5, 6, 7, 8) ja YLEn medioissa (1, 2, 3, 4).  Esiintynyt kuluneen vuoden aikana esimerkiksi Ruisrockissa, Weekend Festivalissa, Blockfesteillä ja Sidewaysissa. On nyt myös julkaissut albumin Katakombi-levy-yhtiön kautta. --Mahlainen (keskustelu) 27. marraskuuta 2018 kello 12.34 (EET) –Mahlainen (keskustelu) 27. marraskuuta 2018 kello 12.34 (EET)
 Säilytettävä On merkittävä ja huomiota saanut, per Mahlainen. Artikkeli kyllä kaipaa lisää sisältöä, vaikka mainituista lähteistä. --Kissa21782 (keskustelu) 27. marraskuuta 2018 kello 14.09 (EET)
thread_title: Merkittävyys
Keskustelu:Pohjoismaiset hiihtolajit talviolympialaisissa 1964

message: Lähteenä käytetyssä Iltalehden jutussa on useita virheitä. Kankkosen kiistanalainen kaatuminen/horjahtaminen, josta Koskivuori haluttiin lynkata, tapahtui suurmäen kilpailun toisella kierroksella eikä kolmannella. Kankkosen kolmas hyppy oli selvästi kaatunut eikä siitä syntynyt mitään napinaa. Lisäksi Kankkonen ei saanut toisella kierroksella Koskivuorelta heikoimpia, kaatumisesta kertovia pisteitä vaan 15 pistettä ja kanadalaistuomari Rolf Dokka oli se, joka antoi Kankkoselle 9 pistettä. --Lax (keskustelu) 28. marraskuuta 2018 kello 16.19 (EET)
thread_title:  Kankkosen kaatuminen
Keskustelu:Team Tour

message: Kiertueen sivuilla käytetään nimeä FIS-Team-Tour ja hiihtoliitto käyttää nimeä FIS Team Tour.--MAQuire (keskustelu) 28. marraskuuta 2018 kello 17.57 (EET)
replies: text: Ensin mainittu on saksankielinen nimi ja toinen virallinen eng. nimi. Mielestäni tämä voi olla nykyisellä nimelläänkin, mielestäni ehkä kuitenkin eniten suomenkielinen nimi. (Eihän missään FIS:n-kilpailussa ole mainittuna FIS mäkihypyn/alppihiihdon jne. ...). Lisäksi virallisissa tuloslistoissa nimenä on pelkkä Team Tour . Jos wikipediaan "tulee" muita saman nimisiä artikkeleja, niin silloin tarkenteen sijaan voisi käyttää FIS Team Tour -nimeä--Miikalassa (keskustelu) 28. marraskuuta 2018 kello 19.41 (EET)
thread_title:  Nimi
Keskustelu:Pugatšovin kapina

message: Voiko maaorjaa ja talonpoikaa käyttää synonyymeinä? Minusta ei, vaan talonpoika on maata omistava tai vuokraava maanviljelijä ja orja on orja. --Omxhpy (keskustelu) 29. marraskuuta 2018 kello 05.10 (EET)
replies: text: Selvensin kohtaa. Talonpoika tarkoittaa eri aikoina ja eri maissa hieman eri asioita. Maaorjuus taas ei ole varsinaista orjuutta. Venäjän maaorjien asema muistutti Suomen torpparien asemaa. -188.238.5.93 29. marraskuuta 2018 kello 08.09 (EET)
replies: text: : Maaorjuus ei muistuttanut missään mielessä torpparien asemaa. Tutustupa Venäjän ja Suomen historiaan vähän paremmin. --Omxhpy (keskustelu) 4. joulukuuta 2018 kello 05.29 (EET)
Lähteen nimeämisessäkin on kirjoittajalla ongelmia. Vuonna 1986 Kirkisen toimittamana ilmestyi Venäjän ja Neuvostoliiton historia. Nimellä Venäjän historia kirja on ilmestynyt vasta vuonna 2000. --Omxhpy (keskustelu) 29. marraskuuta 2018 kello 05.18 (EET)
Voidaanko tuohon aikaan puhua hallituksen joukoista? --Omxhpy (keskustelu) 29. marraskuuta 2018 kello 05.34 (EET)

text: Miksi ei, hallitushan tarkoittaa myös yleisesti valtion hallintoa, oli järjestelmä sitten millainen tahansa. "Tsaarin armeija" olisi tietysti myös vaihtoehto. -188.238.5.93 29. marraskuuta 2018 kello 08.09 (EET)
replies: text: :Hallitus ei kylläkään tarkoita yleisesti hallintoa. Väärinkäsitys. Sekoitat englannin governmentiin, joka tarkoittaa suomeksi sekä hallitusta että laajemmin koko valtionhallintoa. --Omxhpy (keskustelu) 4. joulukuuta 2018 kello 05.29 (EET)
replies: text: ::Kielitoimiston sanakirjan mukaan sanan hallitus yksi merkitys on "valtion ylintä toimeenpanovaltaa käyttävät viranomaiset". Tutustupa suomen kieleen vähän paremmin. -93.106.123.90 4. joulukuuta 2018 kello 10.04 (EET)
replies: text: ::: "Valtion ylintä toimeenpanovaltaa käyttävät viranomaiset" on hallitus eli valtioneuvosto. --Omxhpy (keskustelu) 7. joulukuuta 2018 kello 06.15 (EET)
thread_title: Käsitteen määrittelyä

message: Lähteeksi on merkitty Venäjän historia, mutta se on ilmestynyt 2000. Vuonna 1986 on ilmestynyt Venäjän ja Neuvostoliiton historia. Kirjoittajalla on mennyt tiedot sekaisin. --Elsxt (keskustelu) 27. joulukuuta 2018 kello 19.13 (EET)
Siitä olikin jo huomautus artikkelin alussa. --Elsxt (keskustelu) 27. joulukuuta 2018 kello 19.17 (EET)
thread_title: Lähde?
Keskustelu:NAMC YS-11

message: Perustiedot löytyvät ja kaikki on lähteistettyä. Menisikö lupaavaksi? --Lentokonefani asiaa? | syntilista 29. marraskuuta 2018 kello 12.33 (EET)
replies: text: Kannatan, eiköhän tässä ole aikalailla olennaiset asiat LA-tasolle. --Msaynevirta (k · m) 1. joulukuuta 2018 kello 14.40 (EET)

text: Onnettomuuksissa Miyazaki, Lafayette ja Wilmington vievät täsmennyssivuille. Muuta huomautettavaa ei ole. Nuo oikein, niin sitten käy. --PtG (keskustelu) 2. joulukuuta 2018 kello 11.10 (EET)
replies: text: :Korjattu. --Lentokonefani asiaa? | syntilista 3. joulukuuta 2018 kello 09.29 (EET)

text: Kannatan. --Ukas (keskustelu) 4. joulukuuta 2018 kello 23.04 (EET)
Merkitsen. --PtG (keskustelu) 6. joulukuuta 2018 kello 00.11 (EET)
</div>
thread_title:  Lupaava artikkeli -ehdotus
Keskustelu:Ascom

message: Huomasin, että käyttäjä "Iina eshed" kävi vaihtamassa kaikk itietolaatikon tiedot suomalaisen haarakonttorin tietoihin. Samalla katosivat tietolaatikosta kansainvälisen yrityksen tiedot ja lähteet, sekä myös yritykselle epäedullinen uutinen puolustusvoimain kanssa tehdystä kaupasta. Minusta tuo lehtiuutinen on vanhentunutta tietoa eikä se kuulu wikipedian piiriin. Sen sijaan yritystietojen muuttaminen oli asiatonta. Palutan ne takaisin ja poistan uutisen.--J Hokkanen (keskustelu) 30. marraskuuta 2018 kello 15.41 (EET)
thread_title:  Peittelyä?
Keskustelu:Nordic Ski Marathon Cup

message: Alkanut 2005, mutta tuloksia aikaisemmilta vuosilta?--MAQuire (keskustelu) 30. marraskuuta 2018 kello 15.49 (EET)
replies: text: Korjasin vuosiluvun käyttäen lähteenä dewikiä. Enwikissä lukee kyllä vieläkin "since 2005". Jnovikov (ᛕᛈᛇᛕ∪ᛇᏖᛈᏞ∪) 2. huhtikuuta 2019 kello 11.08 (EEST)
thread_title:  Ristiriitaisuus
Keskustelu:Uuskonservatismi

message: Tämä artikkeli on nyt nimellä "Uuskonservatismi". Se on käännöslaina englanninkielisestä nimityksestä "Neoconservatism", ja ainakin Yle käyttää sanaa merkityksessä "Neoconservatism". Mutta on olemassa myös "New Conservatism", jonka suomenkielisenä nimityksenä esimerkiksi dosentti Markku Ruotsila käyttää nimitystä "Uuskonservatismi". Hän kääntää "Neoconservatism"-sanan sen sijaan "Neokonservatismi", joka siis on eri liike kuin "New Conservatism/Uuskonservatismi". Enkkuwikissä hakusana New Conservatism ohjaa artikkeliin Traditionalist Conservatism. Ruotsilan kuvaama amerikkalainen "Uuskonservatismi" tarkoittaa nähdäkseni samaa kuin enkkuwikin "The new conservatives" artikkelissa "Traditionalist conservatism in the United States". Jos fiwikiin kirjoitetaan tekstiä Yhdysvaltain uudesta konservatismista ("New Conservatism"), millähän nimellä sitä pitäisi kutsua? Tämän artikkelin nimeä ei varmaan pidä vaihtaa, sillä nimitys lienee vakiintunut ainakin Suomen mediassa, mutta ehkä jonkinlainen selvennys olisi paikallaan? --Savir (keskustelu) 1. joulukuuta 2018 kello 15.42 (EET)
thread_title:  Artikkelin nimen aiheuttama sekaannus
Keskustelu:Luettelo Ihme-teoksista

message: Meniköhän tuo museon nimi oikein (vuoden 2018 Ihme-festivaali)? Myyrmäessä on lähinnä kai Myyrtalossa sijaitseva Vantaan taidemuseo. Luonnontieteellinen museo (entinen "Elukka") on Etu-Töölössä Helsingissä. Kumpaa tarkoitetaan?? Tietysti Jos elokuvaa saisi katsella yhä Luonnontieteellisessä museossa (keväällä 2019 loppuvan Areena-katselun jälkeenkin), sen maininta puolustaisi toki paikkaansa. --Paju (keskustelu) 2. joulukuuta 2018 kello 16.21 (EET)
thread_title: Luonnontieteellinen museo, Myyrmäki?
Keskustelu:La Traviata

message: Toinen ja ehkä tärkeämpi syy teoksen epäonnistumiselle oli puvustus. Yleisö ei ollut tottunut näkemään laulajia pukeutuneena oman aikansa vaatetukseen.
Englanninkielisessä WPssa sanotaan:
Piave and Verdi wanted to follow Dumas in giving the opera a contemporary setting, but the authorities at La Fenice insisted that it be set in the past, "c. 1700". It was not until the 1880s that the composer and librettist's original wishes were carried out and "realistic" productions were staged.
Saksankielisessä:
Die Uraufführung im Teatro La Fenice in Venedig wurde ein Fiasko, obwohl Verdi sie selbst inszeniert und die Handlung vorsichtshalber in die Zeit Ludwigs XIV. vorverlegt hatte. 
--Espoo (keskustelu) 3. joulukuuta 2018 kello 12.33 (EET)
thread_title:  puvustus
Keskustelu:Eezy VMP

message: Kappaleessa luki näin: 
"Suomen Varamiespalvelu tuki kokoomuksen Sauli Niinistön presidenttikampanjaa 5 000 eurolla vuoden 2012 presidentinvaaleissa.ref: Ennakkoilmoitus ehdokkaan vaalirahoituksesta - Presidentinvaalit 2012: Niinistö, Sauli Väinämö. Valtiontalouden tarkastusvirasto. Viitattu 22.10.2012.]"
Listassa luki, että "Suomen Varamiespalvelu" oli tukenut kampanjaa vuonna 2012. Kauppalehden listan  mukaan Suomen Varamiespalvelu Oy on kuitenkin lakannut toimimasta jo vuonna 2003. Ehdotan, että poliittisen sidonnaisuuden voisi palauttaa takaisin artikkeliin, jos sille löytyy parempi lähde.Jjanhone (keskustelu) 3. joulukuuta 2018 kello 19.00 (EET)
thread_title: Poistettu kappale: "Poliittiset sidonnaisuudet"
Keskustelu:Klaus Åkenpoika Tott (1630–1674)

message: Tämä kuva on sama, kuin hänen isästään kertovassa jutussa.
Toinen saattaapi olla väärä Seppä Iivari (keskustelu) 7. joulukuuta 2018 kello 00.00 (EET)
thread_title:  Kuva
Keskustelu:Kielisoitin

message: Ymmärtääkseni artikkeli täyttää nippa nappa lupaavan artikkelin kriteerit. Täten ehdotan artikkelia lupaavaksi. –Sullay (Keskustelkaamme siitä) 7. joulukuuta 2018 kello 08.38 (EET)
replies: text: On tämä kyllä laajasta aiheesta aika suppea. --Höyhens (keskustelu) 13. joulukuuta 2018 kello 23.33 (EET)

text: Perustuu vain yhteen lähteeseen. Historia puuttuu kokonaan. Soittimien jaottelu rakenteen perusteella on epäselvä, esim. en-wikissä kielisoittimet jaetaan luuttu-, harppu- ja sitrasoittimiin. -188.238.124.65 14. joulukuuta 2018 kello 07.51 (EET)
replies: text: :Aivan. Kosketinsoittimistakin osa on periaatteessa kielisoittimia. Ei voi kannattaa vielä tällaisenaan. --Höyhens (keskustelu) 14. joulukuuta 2018 kello 23.35 (EET)
Ilmeisesti liian suppea. Arkistoin. J.K Nakkila (keskustelu) 19. joulukuuta 2018 kello 02.45 (EET)
</div>
thread_title: Lupaava artikkeli -ehdotus
Keskustelu:Kolmas orjasota

message: Artikkeli kävisi mielestäni vallan mainiosti lupaavaksi artikkeliksi! Mitä mieltä te olette? –Sullay (Keskustelkaamme siitä) 7. joulukuuta 2018 kello 08.41 (EET)
replies: text: Kai tämä menee. --PtG (keskustelu) 8. joulukuuta 2018 kello 10.54 (EET)
replies: text: :Jees. Savirillekin kait kelpaa? –Sullay (Keskustelkaamme siitä) 10. joulukuuta 2018 kello 11.53 (EET)

text: Lisäsin johdantoon tarpeellisen kuvauksen tapahtumista artikkelin pohjalta. Johdannon ensimmäinen kappale ja tietolaatikko on ilmeisesti käännetty enkkuwikin artikkelista? Niiden tiedoista en siis mene takuuseen. Ehkä joku aihepiiriä tunteva voisi tarkistaa ne? --Savir (keskustelu) 10. joulukuuta 2018 kello 17.25 (EET)

text: Tässä voisi olla seurauksia käsittelevä kappale, jossa voisi mainita Pompeiuksen ja Crassuksen poliittisen kilpailun siitä, kenelle lankeaa kunnia sodan lopettamisesta. Ja sen, ettei orjasodalla itsessään ollut parantavaa vaikutusta orjien oloihin. --Ukas (keskustelu) 27. joulukuuta 2018 kello 17.10 (EET)

text: Kun yllä olevat parannusehdotukset on tehty, voin kannattaa lupaavaksi.--Fipen juttele – teot 29. joulukuuta 2018 kello 11.21 (EET)
Jotain tarkistuksia ja lisäyksiä voisi kaivata. Ei siis vielä lupaavaksi. --PtG (keskustelu) 7. tammikuuta 2019 kello 17.36 (EET)
</div>
thread_title: Lupaava artikkeli -ehdotus